Document ID: /roh_data/filtered/fineweb-2-filterrobots_roh.jsonl.gz/51480

Naziunal/Internaziunal - Joe Zinnbauer daventa nov trenader dal FC Son Gagl
Il Tudestg Joe Zinnbauer daventa nov trenader dal FC Son Gagl. El remplazza Jeff Saibene ch'aveva dà enconuschent sia demissiun avant 2 emnas. Zinnbauer ch'ha 45 onns era fin ussa trenader da la segunda squadra dal Hamburger SV.
Il Bavarais è dentant era stà per insaquants mais trenader da l’equipa da la Bundesliga HSV. Ils 17 da settember 2014, pia avant in onn, aveva el surpiglià l’equipa da Mirko Slomka, ha dentant gia il mars da quest onn puspè rumì ses post. Cun el sco trenader ha il HSV fatg en 23 partidas be 24 puncts.